Merkezê Îrtîbatî û Çapemenîye yê HPGyî derheqê çalakîyanê gerîlayan û hêrişê artêşa tirke de eşkerayîye daye û nê vatî:
Hemleya Serkewtişî  ya Egîdanê Botanî - Besta
''11ê hezîrane de nêzdîyê dewa Navyana Şêxanî ya Şirnexî de îşxalkerê ke Qilê Mistoyî de ameybî cakerdene di hetan ra ameyî pirodayene. Na çalakîyêka pêkewtişo kilm qewimîya de îşxlakerêk ame cezakerdene. Dewleta tirke ya îşxalkere herêma Besta de mabênê waranê Girê Mizgeftê, Girê Mêrûya, Girê Misto, Kanîya Maran û Deşta Parê de semedê îşxalî rayîran virazenê. Ganî qet kesêk nê xebatanê ke xizmetê dîşmenî kenê û pê wesayîtanê leşkerî yenê kerdene de ca nêgero.
Hemleya Şorişgêre ya Cengê Xabûrî - Metîna
9ê hezîrane de Qilê Zendûra çar rey pê teyrayanê şerî ame bombardumankerdene. 10 hezîrane ra heta 11 hezîrane de Qilê Zendûra de mabênê hêzanê ma û îşxalkeran de pêkewtişê giranî qewimîyayî. Îşxalkerî rixmê teknîkê xo nêeşkeyî dewbikewê tunelanê şerî. 12ê hezîrane de îşxalkeranê ke tunelanê şerî de teqayîşî kerdî dima ra gazê kîmyewîyî yo sipî şuxulna. Îşxalkeran kincê sipî yê taybetî kerdî piray û maskeyê gazî kerdî pa û dormeyê tunelanê şerî de ameyî peyser. Rixmê heme cehdkerdişê dewleta tirke yê teberê merdimîye Qilê Zedûra de xoverdayîşê embazanê ma pê îradeyê Apoyî  dewam keno.
Hêzanê ma yê YJA Starî 12ê hezîrane de dormeyê dewa Êzidî de  vera îşxlakeran çalakîya sûîqestî kerde. Çalakîye de îşxlakerêk ame cezakerdene.
Bombarduman
Dewleta tirke ya îşxalkere vera Herêmanê Pawitişî yê Medya û Başûrê Kurdîstanî de cayanê cayanê roniştişî yê şarê ma zanayene bobmarduman kena. 13ê hezîrane de warê Kaşûra yê herêma Metîna de têgêrayîşê helîkopteran estbi. Eynî wextî de  Qilê Zendûra û keyeyê dewijanê dewa Hirorê ameyî bobmardumankerdene. Eynî roje warê Kela Qumrîye yê bajarekê Kanî Masî yêqezaya Amedîye  û warê Werxelê yê Avaşînî pê teyarayanê şerî ameyî bombardumankerdene. Warê  Mervanos, Memreşo û Werxelê yê herêma Avaşînî û warê Ciloyê Qijî û Herfa Tyî yê Zapî pê helîkopteranê hêrişî ameyî bombardumankerdnee.  Nê hêrişan de vînîbîyayeyê ma çîn ê.''
